CELEX: 32016R0812
Language: bg
Date: 2016-03-18 00:00:00
Title: Делегиран регламент (ЕС) 2016/812 на Комисията от 18 март 2016 година за изменение на Делегиран регламент (ЕС) № 2015/2195 за допълване на Регламент (ЕС) № 1304/2013 на Европейския парламент и на Съвета относно Европейския социален фонд по отношение на определянето на стандартни таблици на единичните разходи и еднократни суми за възстановяването на разходи от Комисията на държавите членки

24.5.2016   
            
            
               BG
            
            
               Официален вестник на Европейския съюз
            
            
               L 133/1
            
         ДЕЛЕГИРАН РЕГЛАМЕНТ (ЕС) 2016/812 НА КОМИСИЯТА
   от 18 март 2016 година
   за изменение на Делегиран регламент (ЕС) № 2015/2195 за допълване на Регламент (ЕС) № 1304/2013 на Европейския парламент и на Съвета относно Европейския социален фонд по отношение на определянето на стандартни таблици на единичните разходи и еднократни суми за възстановяването на разходи от Комисията на държавите членки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1304/2013 на Европейския парламент и на Съвета от 17 декември 2013 година относно Европейския социален фонд и за отмяна на Регламент (ЕО) № 1081/2006 на Съвета (1), и по-специално член 14, параграф 1 от него,
   като има предвид, че:
   
               (1)
            
            
               Стандартните таблици на единичните разходи и еднократните суми за възстановяване на разходите на държавите членки следва да бъдат установени въз основа на методи, предложени от държавите членки и оценени от Комисията, включително методите, посочени в член 67, параграф 5 от Регламент (ЕС) № 1303/2013 на Европейския парламент и на Съвета (2) и член 14, параграфи 2 и 3 от Регламент (ЕС) № 1304/2013.
            
         
               (2)
            
            
               Като се вземат предвид значителните различия между държавите членки по отношение на нивото на разходите за даден тип дейност, целесъобразно е определянето и размерът на стандартните таблици на единичните разходи и еднократните суми да се различават по вид дейност и държава членка с цел да бъдат отчетени техните особености.
            
         
               (3)
            
            
               Чешката република и Белгия са представили методи за определяне на стандартните таблици на единичните разходи за възстановяването на разходи от Комисията, които Комисията счита за подходящи с оглед на възстановяването на разходи на посочените държави членки.
            
         
               (4)
            
            
               Поради това Делегиран регламент (ЕС) 2015/2195 на Комисията (3) следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Текстът в приложението към настоящия регламент се добавя като приложения III и IV към Делегиран регламент (ЕС) № 2015/2195.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 март 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 470.
   
      (2)  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).
   
      (3)  Делегиран регламент (ЕС) 2015/2195 на Комисията от 9 юли 2015 година за допълване на Регламент (ЕС) № 1304/2013 на Европейския парламент и на Съвета относно Европейския социален фонд по отношение на определянето на стандартни таблици на единичните разходи и еднократни суми за възстановяването на разходи от Комисията на държавите членки (ОВ L 313, 28.11.2015 г., стр. 22).
   
      ПРИЛОЖЕНИЕ
      „
            ПРИЛОЖЕНИЕ III
            
               Условия за възстановяване на разходи въз основа на стандартни таблици на единичните разходи за Чешката република
            
            1.   Определяне на стандартните таблици на единичните разходи
            
            
                        Вид дейности
                     
                     
                        Име на показателя
                     
                     
                        Категория на разходите (1)
                        
                     
                     
                        Мерна единица за показателя
                     
                     
                        Суми
                        (в национална валута CZK)
                     
                  
                        
                                    1.
                                 
                                 
                                    Създаване на ново детско заведение по приоритетна ос 1 „Подкрепа за заетостта и за адаптивността на работната сила“ (Prioritní osa 1 Podpora zaměstnanosti a adaptability pracovní síly) на оперативна програма „Заетост“
                                    (CCI 2014CZ05M9OP001)
                                 
                              
                     
                        Новосъздадено място в ново детско заведение;
                     
                     
                        
                                    —
                                 
                                 
                                    закупуване на оборудване за детско заведение;
                                 
                              
                                    —
                                 
                                 
                                    закупуване на оборудване, необходимо за отглеждането и образованието на деца (игрови и обучителни потребности);
                                 
                              
                                    —
                                 
                                 
                                    управление на фазата на проекта, свързана със създаването на детското заведение.
                                 
                              
                     
                        Брой новосъздадени места в ново детско заведение (2),
                     
                     
                        20 053  с ДДС, или 16 992  без ДДС
                     
                  
                        
                                    2.
                                 
                                 
                                    Преобразуване на вече съществуващо детско заведение в „детска група“ по приоритетна ос 1 „Подкрепа за заетостта и за адаптивността на работната сила“ (Prioritní osa 1 Podpora zaměstnanosti a adaptability pracovní síly) на оперативна програма „Заетост“
                                    (CCI 2014CZ05M9OP001)
                                 
                              
                     
                        Преобразувано място в детска група (3)
                        
                     
                     
                        
                                    —
                                 
                                 
                                    закупуване на оборудване за преобразувана структура;
                                 
                              
                                    —
                                 
                                 
                                    закупуване на учебни помагала;
                                 
                              
                                    —
                                 
                                 
                                    управление на фазата на проекта, свързана с преобразуването на структурата
                                 
                              
                     
                        Брой преобразувани места в детска група (4)
                        
                     
                     
                        9 518  с ДДС или 8 279  без ДДС
                     
                  
                        
                                    3.
                                 
                                 
                                    Функциониране на детско заведение по приоритетна ос 1 „Подкрепа за заетостта и за адаптивността на работната сила“ (Prioritní osa 1 Podpora zaměstnanosti a adaptability pracovní síly) на оперативна програма „Заетост“
                                    (CCI 2014CZ05M9OP001)
                                 
                              
                     
                        Заемане на едно място в детско заведение;
                     
                     
                        
                                    —
                                 
                                 
                                    възнаграждения на преподаватели и друг персонал;
                                 
                              
                                    —
                                 
                                 
                                    дейност на детското заведение;
                                 
                              
                                    —
                                 
                                 
                                    управление на дейността.
                                 
                              
                     
                        Степен на запълване на капацитета (5)
                        
                     
                     
                        628 (6)
                        
                     
                  
                        
                                    4.
                                 
                                 
                                    Повишаване на квалификацията на персонала на детското заведение по приоритетна ос 1 „Подкрепа за заетостта и за адаптивността на работната сила“ (Prioritní osa 1 Podpora zaměstnanosti a adaptability pracovní síly) на оперативна програма „Заетост“
                                    (CCI 2014CZ05M9OP001)
                                 
                              
                     
                        Придобиване на квалификация като детегледач(ка) в детско заведение;
                     
                     
                        
                                    —
                                 
                                 
                                    обучение и изпити за придобиване на професионална квалификация.
                                 
                              
                     
                        Брой на лицата, получили удостоверение за професионална квалификация като детегледач(ка) в детско заведение
                     
                     
                        14 178 
                     
                  
                        
                                    5.
                                 
                                 
                                    Наемане на помещения за детско заведение по приоритетна ос 1 „Подкрепа за заетостта и за адаптивността на работната сила“ (Prioritní osa 1 Podpora zaměstnanosti a adaptability pracovní síly) на оперативна програма „Заетост“
                                    (CCI 2014CZ05M9OP001)
                                 
                              
                     
                        Заемане на едно место в детско заведение;
                     
                     
                        
                                    —
                                 
                                 
                                    Наем на помещения за детско заведение
                                 
                              
                     
                        Степен на запълване на капацитета (5).
                     
                     
                        56 (6)
                        
                     
                  2.   Актуализиране на сумите
            
            Не се прилага
         
         
            ПРИЛОЖЕНИЕ IV
            
               Условия за възстановяване на разходи въз основа на стандартни таблици на единичните разходи за Белгия
            
            1.   Определяне на стандартните таблици на единичните разходи
            
            
                        Вид дейности
                     
                     
                        Име на показателите
                     
                     
                        Категория на разходите
                     
                     
                        Мерна единица за показателите
                     
                     
                        Суми
                        (в евро)
                     
                  
                        
                                    1.
                                 
                                 
                                    Индивидуално професионално обучение (ИПО), подпомагано по приоритетна ос 1 (инвестиционен приоритет 8.1) или приоритетна ос 3 (инвестиционен приоритет 9.1) на оперативната програма към ЕСФ
                                    (2014BE05SFOP002)
                                 
                              
                     
                        Участници, преминали успешно индивидуалното професионално обучение (ИПО):
                     
                     
                        Всички категории допустими разходи за работния процес на ИПО
                     
                     
                        Брой участници в едно (или повече) индивидуално(и) професионално(и) обучение(я), регистрирани с уникален номер в онлайн приложението на ИПО), т.е.
                        
                                    —
                                 
                                 
                                    участвали също и в ориентационен курс на ИПО (регистрирани с единен сериен номер в клиентското досие MLP),
                                 
                              
                                    —
                                 
                                 
                                    чието индивидуално професионално обучение е завършило (в съответствие със записа в онлайн приложението на ИПО) през календарната година,
                                 
                              
                                    —
                                 
                                 
                                    и в даден момент работили (като наето лице и/или независим работник) в рамките на период от три месеца, считано от края на (последното завършено) индивидуално професионално обучение.
                                 
                              
                     
                        1 439,55  (7)
                        
                     
                  
                        
                                    2.
                                 
                                 
                                    Професионално обучение (ИП) на VDAB, подпомагано по приоритетна ос 1 (инвестиционен приоритет 8.1) или приоритетна ос 3 (инвестиционен приоритет 9.1) на оперативната програма към ЕСФ
                                    (2014BE05SFOP002)
                                 
                              
                     
                        Участници, успешно преминали професионалното обучение
                     
                     
                        Всички категории допустими разходи за работния процес на професионалното обучение на VDAB
                     
                     
                        Брой участници в едно (или повече) професионално(и) обучение(я), регистрирани с единен сериен номер в клиентското досие MLP)
                        
                                    —
                                 
                                 
                                    чието професионално обучение е завършило (и записано в клиентското досие MLP) през календарната година,
                                 
                              
                                    —
                                 
                                 
                                    и в даден момент участникът е работил в съответствие с досиетата Dimona и RSVZ (като наето лице и/или независим работник) в рамките на период от три месеца, считано от края на (последното завършено) обучение (8).
                                 
                              
                     
                        8 465,80  (7)
                        
                     
                  2.   Актуализиране на сумите
            
            Не се прилага.
         “
      
         (1)  Във всеки от случаите, изброени по-долу, посочените категории разходи покриват всички разходи, свързани със съответната дейност, освен за видове дейност 1 и 2, които може да включват и други категории разходи.
      
         (2)  Тоест нови места, които са включени в капацитета на новото детско заведение съгласно националните разпоредби и за които има доказателства, че са оборудвани.
      
         (3)  „Детска група“ означава, че същата е регистрирана като детска група съгласно националното законодателство за предоставянето на услуги за полагане на грижи за деца в детски групи.
      
         (4)  Тоест места в съществуваща структура, която е новорегистрирана като детска група в съответствие с националното законодателство, включени официално в капацитета на тази група, за които има доказателства, че са оборудвани.
      
         (5)  Степента на запълване на капацитета се определя като брой деца, които посещават детското заведение за половин ден в продължение на 6 месеца, разделен на максималния капацитет на структурата за половин ден в продължение на 6 месеца, умножен по 100.
      
         (6)  Тази сума се изплаща за всеки 1 процентен пункт запълване за едно място до максимум 75 процентни пункта за период от 6 месеца. Ако степента на запълване на капацитета е по-ниска от 20 %, разходите не се възстановяват.
      
         (7)  Помощта, евентуално получена от други европейски структурни и инвестиционни фондове и други инструменти на Съюза, се приспада от сумата.
      
         (8)  Обученията в разделите „специфично развитие на някои целеви групи“ и „езикова подкрепа“ не се смятат за релевантни.